Հավելված N 10

Հաստատված է

Քաղաքացիական ավիացիայի կոմիտեի

գլխավոր քարտուղարի

2020 թվականի մայիսի 7-ի

թիվ 54-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՔԱՂԱՔԱՑԻԱԿԱՆ ԱՎԻԱՑԻԱՅԻ ԿՈՄԻՏԵԻ ՕԴԱՆԱՎԱԿԱՅԱՆՆԵՐԻ ՍԵՐՏԻՖԻԿԱՑՄԱՆ ԵՎ ՕԴԱՅԻՆ ԵՐԹԵՎԵԿՈՒԹՅԱՆ ԿԱԶՄԱԿԵՐՊՄԱՆ ՎԱՐՉՈՒԹՅԱՆ ՊԵՏԻ ՏԵՂԱԿԱԼ**

1. **Ընդհանուր դրույթներ**
	1. **Պաշտոնի անվանումը, ծածկագիրը**

Քաղաքացիական ավիացիայի կոմիտեի (այսուհետ՝ Կոմիտե) օդանավակայանների սերտիֆիկացման և օդային երթևեկության կազմակերպման վարչության (այսուհետ՝ Վարչություն) պետի տեղակալ (ծածկագիրը՝ **22-4-23.4-Ղ4-1**)

* 1. **Ենթակա և հաշվետու է**

Վարչության պետի տեղակալն անմիջական ենթակա և հաշվետու է Վարչության պետին:

* 1. **Ենթակա և հաշվետու պաշտոններ**

Վարչության պետի տեղակալն ենթակա աշխատողներ չունի:

**1.4. Փոխարինող պաշտոնի կամ պաշտոնների անվանումները**

Վարչության պետի տեղակալի բացակայության դեպքում նրան փոխարինում է Վարչության գլխավոր մասնագետներից մեկը:

**1.5. Աշխատավայրը**Հայաստան, ք.Երևան, Աջափնյակ վարչական շրջան, «Զվարթնոց» օդանավակայան

1. **Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

1. համակարգում է աերոդրոմների սերտիֆիկացման գործընթացը.
2. համակարգում է աերոնավիգացիոն սպասարկում իրականացնող կազմակերպու-թյուններին գործունեության թույլտվություն տալու (սերտիֆիկացման) գործընթացը.
3. համակարգում է քաղաքացիական օդանավակայանում վտանգավոր բեռների վերգետնյա սպասարկում իրականացնող կազմակերպություններին թույլտվություն տալու գործընթացը.
4. համակարգում է սերտիֆիկացված աերոդրոմների, աերոնավիգացիոն սպասարկման գործունեության թույլտվություն ստացած (սերտիֆիկացված) կազմակերպությունների և այնտեղ շահագործվող վերգետնյա միջոցների նկատմամբ իրականացվող ուսումնասիրությունները և վերահսկողությունը.
5. ներկայացնում է առաջարկություններ սերտիֆիկացված աերոդրոմներում, ինչպես նաև աերոնավիգացիոն սպասարկում իրականացնող կազմակերպություններում նախատեսվող նշանակալի փոփոխությունների մասին.
6. ներկայացնում է առաջարկություններ սերտիֆիկատի և թույլտվության դադարեցման կամ կասեցման, ինչպես նաև սահմանափակումների կիրառման վերաբերյալ՝ թռիչքների անվտանգությանը սպառնացող բարձր ռիսկերի պայմաններում.
7. համակարգում է Վարչության գործառույթներին առնչվող աերոնավիգացիոն տեղեկատվության հրապարակման գործընթացը.
8. համակարգում է օդային երթևեկության կազմակերպման կարգավարների թեստավորման, կարգավարների վկայականների, հատուկ և որակավորման նիշերի շնորհման, վկայականների գործողության ժամկետի երկարաձգման, վկայականների գործողության կասեցման և դադարեցման գործընթացները.
9. մշակում և հաստատման է ներկայացնում Վարչության առջև դրված գործառույթներից և խնդիրներից բխող իրավական ակտերի նախագծեր.
10. ուսումնասիրում և ներկայացնում է եզրակացություններ աերոդրոմների շրջակայքում կառուցվելիք բարձրաբերձ շենքերի և շինությունների (կառույցների) շինարարական նախագծերի վերաբերյալ.
11. ուսումնասիրում և ներկայացնում է առաջարկություններ օդանավակայանների հետագա զարգացման հատակագծերի վերաբերյալ.
12. կազմակերպում է աերոդրոմների և այնտեղ շահագործվող համակարգերի, վերգետնյա տեխնիկական միջոցների ու ծառայությունների պատրաստականության ուսումնասիրություններ, ինչպես նաև վերահսկողություն. քաղաքացիական օդանավակայաններում վտանգավոր բեռների վերգետնյա սպասարկման աշխատանքներ իրականացնող կազմակերպությունների նկատմամբ.
13. համակարգում է սերտիֆիկացված աերոդրոմների և աերոնավիգացիոն սպասարկում իրականացնող կազմակերպությունների թռիչքային անվտանգության և որակի կառավարման համակարգերի պահանջների կատարման նկատմամբ իրականացվող վերահսկողության գործընթացը.
14. համակարգում է ՀՀ օդանավակայաններում շահագործվող վերգետնյա միջոցների ու ծառայությունների նկատմամբ իրականացվող վերահսկողության գործընթացը.
15. համակարգում է ՀՀ օդանավակայանների աերոդրոմներում օդանավերի հետ տեղի ունեցած թռչունների բախումների վերաբերյալ տեղեկատվության հավաքագրման և ուսումնասիրման գործընթացները.
16. մասնակցում է ավիացիոն պատահարների, միջադեպերի և իրադարձությունների հետաքննություններին.
17. ըստ ստացված ամսական զեկույցների ուսումնասիրում է աերոնավիգացիոն սպասարկման և աերոդրոմների շահագործման բնագավառներում թռիչքների անվտանգության հետ կապված խափանումները և ներկայացնում է առաջարկություններ՝ դրանք բացառելու նպատակով.
18. համագործակցում է ՀՀ գերատեսչական մարմինների և կազմակերպությունների, ինչպես նաև քաղաքացիական ավիացիայի բնագավառի միջազգային կազմակերպությունների հետ.
19. իր գործառույթների շրջանակներում մասնակցում է անցկացվող աշխատանքային և մասնագիտական խորհրդակցություններին ու սեմինարներին:

**Իրավունքները՝**

* աերոդրոմների սերտիֆիկացման, աերոնավիգացիոն և քաղաքացիական օդանավակայաններում վտանգավոր բեռների վերգետնյա սպասարկում իրականացնող կազմակերպություններին գործունեության թույլտվություն տալու կազմակերպման շրջանակներում պահանջել համապատասխան փաստաթղթեր, հիմնավորումներ և տեղեկանքներ.
* սերտիֆիկացված աերոդրոմների, գործունեության թույլտվություն ստացած աերոնա-վիգացիոն սպասարկում և քաղաքացիական օդանավակայաններում վտանգավոր բեռների վերգետնյա սպասարկում իրականացնող կազմակերպությունների և այնտեղ շահագործվող վերգետնյա միջոցների ուսումնասիրությունների և վերահսկողության անցկացման գործընթացի շրջանակներում աերոդրոմ շահագործողից պահանջել անհրաժեշտ տեղեկատվություն.
* սերտիֆիկացված աերոդրոմներում և աերոնավիգացիոն սպասարկում իրականաց-նող կազմակերպություններում նշանակալի փոփոխությունների իրականացման շրջանակներում ստուգել թռիչքների անվտանգության ռիսկերի գնահատման արդյունքները և անհրաժեշտության դեպքում աերոդրոմ շահագործողից պահանջել լրացուցիչ տեղեկատվություն.
* վերահսկել աերոնավիգացիոն տեղեկատվության հրապարակման գործընթացը.
* ներկայացնել եզրակացություն ՀՀ աերոդրոմների շրջակայքում կառուցվելիք բարձրաբերձ շենքերի և շինությունների (կառույցների) շինարարական նախագծերի, ինչպես նաև օդանավակայանների հետագա զարգացման հատակագծերի վերաբերյալ.
* մասնակցել սերտիֆիկացված աերոդրոմների և աերոնավիգացիոն սպասարկում իրականացնող կազմակերպությունների թռիչքային անվտանգության և որակի կառավարման համակարգերի պահանջների նկատմամբ իրականացվող վերահսկողության գործընթացներին.
* մասնակցել սերտիֆիկացված աերոդրոմներում և աերոնավիգացիոն սպասարկում իրականացնող կազմակերպություններում շահագործվող վերգետնյա միջոցների ու ծառայությունների նկատմամբ իրականացվող գործընթացներին.
* սերտիֆիկացված աերոդրոմների և աերոնավիգացիոն սպասարկում իրականացնող կազմակերպությունների թռիչքային անվտանգության և որակի կառավարման համակարգերի պահանջների կատարման և այնտեղ շահագործվող վերգետնյա միջոցների ու ծառայությունների վերահսկողության շրջանակներում անարգել մուտք գործել համապատասխան օբյեկտներ, շինություններ և ծառայություններ.
* վերահսկել ՀՀ օդանավակայանների աերոդրոմներում օդանավերի հետ տեղի ունեցած թռչունների բախումների վերաբերյալ տեղեկատվության հավաքագրման և սահմանված կարգով քաղաքացիական ավիացիայի միջազգային կազմակերպու-թյանը տարեկան հաշվետվության ներկայացման գործընթացները.
* Վարչության պետի հանձնարարությամբ մասնակցել ավիացիոն պատահարների, միջադեպերի և իրադարձությունների հետաքննություններին, որի շրջանակներում, ըստ անհրաժեշտության, պահանջել համապատասխան տեղեկատվություն.
* ներկայացնել եզրակացություն աերոդրոմների շահագործման բնագավառներում թռիչքների անվտանգությանն առնչվող խափանումների վերաբերյալ ստացված ամսական զեկույցների վերլուծությունների և արդյունքների վերաբերյալ.
* անհրաժեշտության դեպքում համագործակցել ՀՀ գերատեսչական մարմինների և կազմակերպությունների, ինչպես նաև քաղաքացիական ավիացիայի բնագավառի միջազգային կազմակերպությունների հետ.
* այլ մարմիններից կամ պաշտոնատար անձանցից ստանալ Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր:

**Պարտականությունները՝**

* մշակել Վարչության գործառույթներից և խնդիրներից բխող իրավական ակտերի նախագծեր, ներկայացնել ոլորտի զարգացմանն առնչվող առաջարկություններ.
* մշակել սերտիֆիկացված աերոդրոմների, աերոնավիգացիոն և քաղաքացիական օդանավակայաններում վտանգավոր բեռների վերգետնյա սպասարկում իրականացնող կազմակերպությունների գործառույթներից և խնդիրներից բխող մեթոդական պարզաբանումներ և ուղեցույցներ.
* մասնակցել աերոդրոմների սերտիֆիկացման, աերոնավիգացիոն և քաղաքացիա-կան օդանավակայաններում վտանգավոր բեռների վերգետնյա սպասարկում իրականացնող կազմակերպություններին գործունեության թույլտվության տրամադրման գործընթացներին.
* ներկայացնել եզրակացություն աերոդրոմներին սերտիֆիկատ, աերոնավիգացիոն և քաղաքացիական օդանավակայաններում վտանգավոր բեռների վերգետնյա սպա-սարկում իրականացնող կազմակերպություններին գործունեության թույլտվություն տրամադրելու կամ մերժելու վերաբերյալ.
* վերահսկել սերտիֆիկացված աերոդրոմների և այնտեղ շահագործվող վերգետնյա միջոցների և աերոնավիգացիոն սպասարկում իրականացնող կազմակերպություն-ների համապատասխանությունը սերտիֆիկատի կամ թույլտվության պահանջներին, ինչպես նաև ՀՀ իրավական ակտերով և միջազգային կազմակերպությունների (ԻԿԱՕ, ԵԱՍԱ, ՄԱԿ) կողմից սահմանված չափանիշերին և ստանդարտներին.
* վերահսկել սերտիֆիկացված աերոդրոմների և աերոնավիգացիոն սպասարկում իրականացնող կազմակերպությունների ռիսկերի գնահատման գործընթացները.
* ներկայացնել առաջարկություններ՝ ուղղված սերտիֆիկացված աերոդրոմներում և աերոնավիգացիոն սպասարկում իրականացնող կազմակերպություններում ռիսկերի նվազեցմանը.
* վերահսկել սերտիֆիկացված աերոդրոմների և աերոնավիգացիոն սպասարկում իրականացնող կազմակերպությունների թռիչքային անվտանգության և որակի կառավարման համակարգերի պահանջների կատարումը.
* աերոդրոմների շահագործման և աերոնավիգացիոն սպասարկման բնագավառ-ներում թռիչքների անվտանգության հետ կապված խափանումների վերաբերյալ ստացված ամսական զեկույցների հիման վրա կազմակերպել լրացուցիչ ուսումնասիրություններ և դրանց արդյունքների հիման վրա ներկայացնել առաջարկություններ.
* ներկայացնել առաջարկություններ թռիչքների անվտանգության ապահովման ուղղությամբ.
* թռիչքների անվտանգությանը սպառնացող բարձր ռիսկերի պայմաններում ներկայացնել առաջարկություն սերտիֆիկատի և թույլտվության դադարեցման կամ կասեցման, ինչպես նաև սահմանափակումների կիրառման վերաբերյալ.
* վերահսկել աերոնավիգացիոն տեղեկատվության հրապարակման գործընթացը:
1. **Պաշտոնին ներկայացվող պահանջները**

**3.1. Կրթություն, որակավորման աստիճանը**

Բարձրագույն կրթություն:

**3.2. Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ:

**3.3. Աշխատանքային ստաժը, աշխատանքի բնագավառում փորձը**

Հանրային ծառայության առնվազն երեք տարվա ստաժ կամ չորս տարվա մասնագի-տական աշխատանքային ստաժ կամ ավիացիայի բնագավառում օդանավակայանների սերտիֆիկացման կամ շահագործման կազմակերպման կամ օդային երթևեկության կազմակերպման կամ սպասարկման գործունեության չորս տարվա աշխատանքային ստաժ:

* 1. **Անհրաժեշտ կոմպետենցիաներ**

**Ընդհանրական կոմպետենցիաները**

* 1. Աշխատակազմի կառավարում
	2. Քաղաքականության վերլուծություն, մոնիթորինգ
	3. Որոշումների կայացում
	4. Ծրագրերի կառավարում
	5. Խնդրի լուծում
	6. Բարեվարքություն

**Ընտրանքային կոմպետենցիաները**

1. Փոփոխությունների կառավարում
2. Բողոքների բավարարում
3. Ժամանակի կառավարում
4. Ելույթների նախապատրաստում և կազմակերպում
5. Փաստաթղթերի նախապատրաստում
6. **Կազմակերպական շրջանակը**
	1. **Աշխատանքի կազմակերպման և ղեկավարման պատասխանատվությունը**

Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։

* 1. **Որոշումներ կայացնելու լիազորությունները**

Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։

* 1. **Գործունեության ազդեցությունը**

Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։

* 1. **Շփումների և ներկայացուցչությունը**

Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ իր իրավասությունների շրջանակներում:

**4.5. Խնդիրների բարդությունը և դրանց լուծումը**

Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ կամ մասնակցում է այդ խնդիրների լուծմանը։